शाह ने कहा कि कांग्रेस देश में घुसपैठियों का स्वागत करना चाहती है जबकि भाजपा देश में किसी घुसपैठिये को रहने नहीं देगी। सभी की पहचान कर देश से बाहर निकाला जाएगा। उन्होंने कहा असम में हाल ही में बड़ी संख्या में बांग्लादेश के घुसपैठियों का पता चला। ये लोग बरसों से देश में घुसपैठ कर आबाद हो रहे थे, लेकिन कांग्रेस ने कभी इनको बाहर निकालने की नहीं सोची। भाजपा ने इन लोगों को खदेड़ने की पहल की है। इस देश में विदेशी घुसपैठियों के लिए कोई स्थान नहीं है।